Sanna Marinin twiitit ”työrauhasta” kertovat kovasta valtapelistä, jota ratkotaan Suomessa vielä pitkään

Presidentti ei pysy vain perinteisen ulkopolitiikan johtajan ja armeijan ylipäällikön roolissa, vaan liikkuu uudemman laajan turvallisuuskäsityksen alueella, kirjoittaa HS:n politiikan toimituksen esimies Jussi Pullinen analyysissään.

Pääministeri Sanna Marin (sd) lähestyi sunnuntai-iltana kansaa sarjalla twiittejä, joita voi pitää Suomen oloissa melko poikkeuksellisina.

Marin aloitti kertomalla, että hallitus tekee parhaansa mutta tarvitsee ”työrauhaa”, jotta voi onnistua työssään hyvin. Sitten hän tarkensi, mitä erityisesti ei pitäisi tehdä.